Caner Erkin. Caner Erkin (1988-yil 4-oktyabrda tugʻilgan) — Super Lig klubi Fatih Karagümrük va Turkiya terma jamoasida oʻynaydigan turk professional futbolchisi. Klubdagi faoliyati. Ilk yillar. Erkin professional faoliyatini 2004-05-yilgi mavsum boshida ikkinchi ligada oʻynagan „Manisaspor“da boshlagan. Oʻsha mavsumda ular ligada gʻalaba qozonishgan va Superligaga chiqishgan. „Manisaspor“dagi 1,5 yillik faoliyati davomida u 39 oʻyinda 5 ta gol urgan. 2007-yilning yanvaridagi transfer oynasida u 3,5 million funt sterling evaziga Moskvaning CSKA klubiga oʻtgan. U UEFA Chempionlar Ligasida jami 40ta oʻyin oʻtkazgan va ikki marta Rossiya Superkubogini qoʻlga kiritgan. 2009-yilning 31-avgustida „Galatasaroy“ Erkinni Moskvaning CSKA klubidan mavsum oxirida sotib olish opsiyasi bilan bir yillik ijaraga olgan. Fenerbahche. Erkin 2010-yilda Fenerbahche bilan shartnoma imzolagan. Chap qanot himoyachisi sifatida oʻyinlarda maydonga tusha boshlagan. Uning oʻyinlari uni Yevropaning bir nechta taniqli klublari tomonidan qiziqish bildirilishiga olib kelgan. 2014-yilda u 2 yillik yangi shartnoma imzolagan. Internazionale. 2016-yilning 1-iyunida "Internasionale" Erkin bilan 1-iyuldan boshlab uch yillik shartnomaga imzo chekkanini eʼlon qilgan. Erkin yozgi transferda jamoaga qoʻshilgan ilk futbolchi boʻlgan. Roberto Manchini va yangi bosh murabbiy Frank de Bur qoʻl ostida Erkin mavsumoldi oʻrtoqlik uchrashuvlarida 7 ta oʻyinda maydonga tushgan. Biroq, u 30-avgust kuni „Inter“ni tark etishdan oldin hech qanday rasmiy oʻyin oʻtkazmagan. 2016-2017- yilgi mavsumda UEFA Yevropa Ligasida „Inter“ oʻyinchilar kvotasi tugab qolgan, UEFA moliyaviy feyr-pley qoidalarining jazosi tufayli klub 22 kishilik tarkibni qisqartirishga majbur boʻlgan. Beshiktosh. 2016-yil 30-avgust kuni „Internasionale“ Erkinni „Beshiktosh“ga bilan bir yillik ijara shartnomasi asosida oʻtganini eʼlon qilgan. 2017-yilning 7-iyunida Beshiktosh Erkinni 750 000 evro evaziga sotib olgan. 2019-yil 23-avgust kuni Erkin 2019-20-yilgi Super Liganing 2-haftasida uy uchrashuvida 2 ta gol bilan Beshiktoshning „Göztepe SK“ jamoasi ustidan 3 – 0 hisobidagi gʻalabasini taʼminlagan. U Superliganing 2019-20-yilgi mavsumi oxirida klubdan isteʼfoga chiqgan. Fenerbahchega qaytish. 2020-yilning 6-avgustida u 2022-yilning iyunigacha ikki yillik shartnoma imzolagan. Istanbulning narigi tomoni Beshiktoshda toʻrt yil oʻtgach, u Fenerbahchega qaytgan. 2021-yil 4-avgustda Fenerbahche SK jamoa murabbiyi Vitor Pereyraning qaroriga koʻra, Erkin kelasi mavsum uchun klub tarkibiga kiritilmasligini eʼlon qilingan. Xalqaro faoliyati. Erkin 2006-yilning may oyida Gana termasiga qarshi oʻrtoqlik oʻyinida 17 yoshida Turkiya milliy futbol terma jamoasi safida debyut qilgan. Uning birinchi goli 2012-yilning 5-iyunida Ukraina darvozasiga kiritilgan.